**Λευκάδα, 31/03/2025**

 **ΕΤΗΣΙΟΣ ΑΠΟΛΟΓΙΣΜΟΣ ΠΕΠΡΑΓΜΕΝΩΝ**

 **ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ΛΕΥΚΑΔΑΣ**

 **(ΙΑΝΟΥΑΡΙΟΣ – ΔΕΚΕΜΒΡΙΟΣ 2024)**

Το Κέντρο Κοινότητας Δήμου Λευκάδας ξεκίνησε τη λειτουργία του στις 18 Σεπτεμβρίου 2017 και αποτελεί μία κοινωνική δομή, που σχεδιάστηκε από το Υπουργείο Εργασίας και μέχρι το Σεπτέμβριο 2023 χρηματοδοτούνταν από το ΕΣΠΑ 2014-2020. Από τον Οκτώβριο 2023 εντάχθηκε στο ΕΣΠΑ 2021-2027 και η λειτουργία του θα συνεχιστεί μέχρι και το Δεκέμβριο 2025.

Το Κέντρο Κοινότητας είναι το πρώτο σημείο επαφής του πολίτη με την κοινωνική υπηρεσία του κάθε Δήμου. Η λειτουργία του εστιάζει στην υποδοχή, την ενημέρωση και την υποστήριξη πολιτών, ειδικότερα αυτών που ανήκουν σε ευάλωτες κοινωνικές ομάδες. Παράλληλα, στοχεύει στην παροχή υπηρεσιών και τη διασύνδεση των ωφελούμενων ατόμων με όλους τους φορείς, δομές, Υπηρεσίες, Κοινωνικά Προγράμματα και δράσεις, με σκοπό την κοινωνική ένταξη και την καταπολέμηση φτώχειας.

Η δομή στεγάζεται επί της οδού Αντ. Τζεβελέκη & Υποσμ. Κατωπόδη (Διοικητήριο, 1ος όροφος) και στελεχώνεται από τρείς Κοινωνικούς Λειτουργούς και έως το Φεβρουάριο 2024 στο εργατικό δυναμικό του είχε και μια Ψυχολόγο, θέση η οποία θα καλυφθεί και πάλι όταν ολοκληρωθούν οι απαραίτητες διαδικασίες.

Κατά το έτος 2024, το Κέντρο Κοινότητας διεκπεραίωσε 820 αιτήματα πολιτών, εξυπηρετήθηκαν 801 πολίτες, εκ των οποίων οι 383 ήταν νέοι ωφελούμενοι

Για τον αναλυτικό απολογισμό πεπραγμένων έτους 2024 μπορείτε να ανατρέξετε στον παρακάτω ηλεκτρονικό σύνδεσμο:

<https://drive.google.com/file/d/14oPnJOVsf0gqPNpW_uM4xgUXvyhBEeXr/view?usp=sharing-->

Η Πράξη «Κέντρο Κοινότητας με συνέχιση της λειτουργίας του» με Κωδικό ΟΠΣ 6002964, εντάσσεται στο Πρόγραμμα «Ιόνια Νησιά 2021-2027» και συγχρηματοδοτείται από το ΕΣΠΑ και το Ευρωπαϊκό Κοινωνικό Ταμείο.

 **Από το Δήμο Λευκάδας**